Zanetor Agyeman-Rawlings

**Zanetor** (dem dey pronounce am as Zɑ-nɛ-tɔ) **Agyeman-Rawlings** (Dr.) (dem born am June 1, 1978) be Ghanaian medical doctor, politician, activist, den campaigner wey be de eldest daughter of de 1st President under de 4th Republic of Ghana Jerry Rawlings (1993–2001) den first lady Nana Konadu Agyeman (1993–2001). She be National Democratic Congress ein Member of Parliament give de Klottey-Korle Constituency for de 7th, 8th den de 9th parliament of de 4th Republic of Ghana den a humanitarian.
## Early life den education
Na dem born Agyeman-Rawlings for 1 June 1978 insyd Accra. She dey hail from Dzelukope insyd de Volta Region. She attend de North Ridge Lyceum school den Achimota School for ein basic education. She then graduate from de Wesley Girls High School insyd Cape Coast insyd 1996.

Plus ein poppie wey be political leader, as a child, Zanetor spend most of ein time plus ein mummie, Nana Konadu Agyeman Rawlings. Zanetor attend de Royal College of Surgeons insyd Ireland for ein medical degree. She sanso get certificates insyd defense management den conflict den crisis management from de *Ghana Armed Forces Command and Staff College*. She sanso dey hold a Masters Degree certificate insyd Conflict, Peace and Security (EMCPS) from de Kofi Annan International Peacekeeping and Training Centre (KAIPTC). She sanso hold master degree certificate in *Conflict, Peace and Security* (EMCPS) from de *Kofi Annan International Peacekeeping and Training Centre* (KAIPTC). She sanso get Certificate for *Women, Peace and Security* from London School of Economics/Kofi Annan International Peacekeeping Training Centre, Political Advisor for Peace Support Operations at Kofi Annan International Peacekeeping Training Centre insyd, Counter Terrorism den Counter-Improvised Explosive Device from Ghana Armed Forces Command den Staff College den Elections Observer from Kofi Annan International Peacekeeping Training Centre.

## Ein career

### Medical career
Agyeman-Rawlings work as a *medical doctor* *in general practice* early for ein career insyd. She participate for various foundations den initiatives insyd wey dey champion women den children ein rights den dey improve sanitation for Ghana insyd.

### Humanitarian work
As a humanitarian, Agyemang Rawlings, lead many efforts to provide relief to victims of disasters. For June 2015 insyd, she lead a team to donate relief items to victims of de Goil Oil fire den flood disaster wey take de lives of about 150 Ghanaians den displace many. She sanso build a bridge give de Osu Anorhor community wey help reduce de issue of floods den easy transportation for de community insyd. For March 2014 insyd, Rawlings be special guest of de exceptional Meeting of African Women insyd de framework of de crans-Montana Forum on Africa den de South-South Cooperation for Dakhla insyd, wey aim at promoting a more humane den impartial world.

## Politics
Agyeman-Rawlings remain outside de mainline political spotlight give most of ein life. For June 2015 insyd, while she dey serve as an Ambassador give TV3 ein fundraising campaign, "TV3 June 3 Disaster Support Fund", wey aim at raising funds to support de victims of de 3 June flood den fire disaster, der wer reports wey suggest she dey use ein relief effort to launch a political campaign. She deny de reports wey dey state dat ein activities ova de weeks gear towards raising funds give de victims of de disaster.

### Parliamentary bid
For 11 September 2015 top, Agyeman-Rawlings file ein nomination papers to contest de Korle Klottey parliamentary primaries as a Member of Parliament, wey e run against incumbent Korle Klottey MP Nii Armah Ashitey den Leeford Kpakpo Quarshie.

At de filing of ein nominations, she maintain she get no prior political ambitions den ein decision to contest be recent. Ein involvement, according to am, dey base for popular calls top give political involvement, borne out of ein cleaning campaign den oda environmental activism. Ein poppie, John Rawlings, endorse ein candidature den mount platforms to campaign give am.

### Member of Parliament
She win 10 November 2015 primaries give Korley Klottey constituency for de Greater Accra Region insyd den go on to win de seat for de 2016 Ghanaian general election insyd. She retain ein seat for de 2020 general elections insyd. She serve for de Gender den Children Committee den Environment, Science den Technology Committee insyd. Dem re-elect am as member of parliament give de same constituency for de 2024 elections insyd.   

## Ein Life matter
Zanetor Agyeman-Rawlings get three kiddies.  Two of de three kiddies be born to Mr. Herbert Mensah, Ghanaian businessman den presido of Rugby Africa. She be Christian.
## Make you sana see

* Jerry John Rawlings

## References


## External links